Odločba Komisije

z dne 16. aprila 1997

o priznavanju certifikacijskih postopkov v skladu s členom 12 Uredbe Sveta (EGS) št. 1836/93 z dne 29. junija 1993 o prostovoljni udeležbi podjetij industrijskega sektorja v sistemu Skupnosti za upravljanje in pregledovanje okolja

(Besedilo velja za EGP)

(97/264/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1836/93 z dne 29. junija 1993 o prostovoljni udeležbi podjetij industrijskega sektorja v sistemu Skupnosti za upravljanje in pregledovanje okolja [1], in zlasti člena 12 Uredbe,

ker v skladu s členom 12 Uredbe (EGS) št. 1836/93 velja za podjetja, ki izvajajo nacionalne, evropske in mednarodne standarde za sisteme in pregled okoljskega upravljanja ter so po ustreznih certifikacijskih postopkih dobila potrdilo o tem, da izpolnjujejo te standarde, kot da izpolnjujejo ustrezne zahteve Uredbe (EGS) št. 1836/93, pod pogojem, da zlasti standarde in postopke prizna Komisija po postopkih iz člena 19 Uredbe;

ker člen 12 Uredbe Sveta (EGS) št. 1836/93 določa, da se navedbe priznanih standardov in meril objavijo v Uradnem listu Evropskih skupnosti;

ker je bila Komisija zaprošena za priznanje, da bo akreditacija, pridobljena v skladu z merili, določenimi v enem od naslednjih postopkov za akreditacijo certifikacijskih organov na področju sistemov okoljskega upravljanja, zagotovila uporabo ustreznih certifikacijskih postopkov teh organov, ki delujejo v okviru svoje akreditacije in so bili akreditirani v skladu s ustreznimi zahtevami in navodili:

1. postopek, ki temelji na naslednji avstrijski zakonodaji: 622. zvezni zakon iz leta 1995 – Zakon o okoljskih overiteljih in seznamu lokacij, 549. odlok iz leta 1996 – Odlok o presoji usposobljenosti, Navodila EAC št. 5 z junija 1996;

2. Smernice za akreditacijo certifikacijskih organov za sisteme okoljskega upravljanja (SOU) in certifikacijski postopki za SOU, ki sta jih septembra 1996 izdali Nemško zvezno ministrstvo za okolje, ohranjanje narave in jedrsko varnost in Zvezno ministrstvo za gospodarstvo ter jih je v skladu s členom 21 nemškega Zakona o EMAS (Umweltauditgesetz) potrdil Odbor za okoljsko preverjanje;

3. Smernice Evropske akreditacije certificiranj (EAC) za akreditacijo certifikacijskih organov za sisteme okoljskega upravljanja – Navodila EAC št. 5 z junija 1996;

ker merila, ki jih vzpostavljajo trije prej navedeni postopki za akreditacijo certifikacijskih organov, zagotavljajo, da notranja presoja upošteva okoljevarstveno učinkovitost in ustrezajo namenu Uredbe (EGS) št. 1836/93;

ker so ukrepi, določeni v tej odločbi, skladni z mnenjem odbora, ustanovljenega v skladu s členom 19 Uredbe Sveta (EGS) št. 1836/93,

SPREJELA NASLEDNJO ODLOČBO:

Člen 1

Za namene člena 12 Uredbe (EGS) št. 1836/93 Komisija s tem priznava, da bo akreditacija pridobljena v skladu z merili, predpisanimi v katerem koli od naslednjih postopkov za akreditacijo certifikacijskih organov, zagotovila uporabo ustreznih certifikacijskih postopkov teh organov, ki delujejo v obsegu svoje akreditacije in so bili akreditirani v skladu s temi zahtevami in navodili:

1. postopek, ki temelji na naslednji avstrijski zakonodaji: 622. Zvezni zakon iz leta 1995 – Zakon o okoljskih overiteljih in seznamu lokacij, 549. Odlok iz leta 1996 – Odlok o ocenjevanju usposobljenosti, Navodila EAC št. 5 iz junija 1996;

2. Smernice za akreditacijo certifikacijskih organov za sisteme okoljskega upravljanja (SOU) in postopke certificiranja za SOU, ki sta jih septembra 1996 izdala Nemško zvezno ministrstvo za okolje, ohranjanje narave in jedrsko varnost in Zvezno ministrstvo za gospodarstvo ter jih je v skladu s členom 21 nemškega zakona o EMAS (Umweltauditgesetz) sprejel Odbor za okoljsko preverjanje;

3. Smernice Evropske akreditacije za certificiranje (EAC) za akreditacijo certifikacijskih organov za sisteme okoljskega upravljanja – Navodila EAC št. 5 iz junija 1996;

Člen 2

Ta odločba je naslovljena na države članice.

V Bruslju, 16. aprila 1997

Za Komisijo

Ritt Bjerregaard

Članica Komisije

[1] OJ L 168, 10.7.1993, str. 1.

--------------------------------------------------